als_Latn dik_Latn tur_Latn
Në një artikull të publikuar në “Financial Times”, Bernard Kouchner ish- Minister për Çështjet e Jashtme dhe Europiane të Francës, njëkohësisht bashkëthemelues i organizatës Mjekët pa Kufij, shkruan se zgjerimi i Bashkimit Europian do të vijojë dhe Shqipëria është rasti që hedh poshtë të gjitha idetë se unioni është i lodhur nga zgjerimi si pasojë e brexit, nacionalizmit në rritje, etj.
Gjithësesi, Kouchner shkruan se kjo situatë do të sqarohet menjeherë pas zgjedhjeve të 25 qershorit.
Ish-Ministri i Jashtëm francez është shumë optimist se vendi ynë do të hapë negociatat me Bashkimin Europian këtë vit dhe për këtë Kouchner ka dy motive.
E para interesi që ka Bruskeli të mbajë të gjashtë kandidatët e Ballkanit në rrugën e anëtarësimit dhe ti ndihmojë ata në momente delikate, siç ishte kriza e gjatë në Maqedoni dhe situata politike në vendin tonë me bllokimin e parlamentit nga opozita, çadra, protestat, bllokimi i vettingut etj dhe e dyta kryeministri Edi Rama dhe bindja e tij se anëtarësimi në Bashkimin Europian ështe çelësi për zgjidhjen e jostabilitetit dhe mosmarrëveshjeve në Ballkan.
Kouchner veçon edhe kembënhuljen e Ramës për të zhbllokuar reformën dhe vettingun para zgjedhjeve në mënyrë që të mos rrezikohej hapja e negociatave.
“Z. Rama e sheh anëtarësimin në BE si çelësin për zgjidhjen e jostabilitetit dhe mosmarrëveshjeve në Ballkan. Ai i ka kërkuar Brukselit që të përshpejtojë proçesin për vendet e rajonit për të shmangur zgjerimin e ndikimit të Rusisë”, shkruhet në “Financial Times”.
Kouchner e përshkruan zotin Rama si një nga udhëheqësit politikë më të sofistikuar në Evropë.
Njohës të shumë gjuhëve, artist i njohur ndërkombëtarisht që nisi karrierën në Paris. Në dallim nga shumë politikanë, thotë ish-Ministri i Jashtëm francez, Rama nuk ka slogane.
Ideologjikisht ai është i qendrës së majtë, i ngjashëm me Tony Blair ndoshta me Presidentin e ri francez, Emmanuel Macron.
Një pro-evropian dhe atlantist. Si një vëzhgues i vjetër i skenës së Ballkanit dhe ish-përfaqësuesi i posaçëm i OKB-së në Kosovën fqinje, Kouchner thotë se Brukseli ka simpati të fortë për pikëpamjet e Ramës.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn